Document ID: /roh_data/filtered/fineweb-2-filterrobots_roh.jsonl.gz/41654

Per in'aczia da Looser vegn purschì 5,5 aczias al num da l'AFG e vitiers anc 23 fr. en daners bluts. En total vul la gruppa AFG dar ora il maximum 87,4 milliuns francs per la cumpra. Cun quest'offerta survegn Looser ina valita da 511 milliuns francs. AFG planisescha da retrair las aczias da Looser da la bursa.
Entras la fusiun tutga la gruppa en l'Europa centrala tar las grondas firmas en las spartas fanestras e portas sco er en la sparta transport da chalur sin basa d'aua en la tecnica da bajetgs. Cun sias portas spezialas ha AFG empruvà gia daditg da reducir la dependenza dal martgà svizzer. Cun la cumpra da Looser po AFG profitar da la ferma posiziun da Looser en la Germania e la Pologna. Vitiers tutga la gruppa uschia tar ils leaders en Svizra pertutgant infrastructuras mobias, uschia communitgescha AFG.
La gruppa quinta cun ina svieuta cumbinada da radund 1,4 milliardas francs ed in gudogn d'almain 150 milliuns francs l'onn 2018.
RR novitads 08:00